2020. gada 24. novembrī Noteikumi Nr. 706

Rīgā (prot. Nr. 75 30. §)

**Grozījumi Ministru kabineta 2018. gada 11. septembra noteikumos Nr. 569 "Noteikumi par pedagogiem nepieciešamo izglītību un profesionālo kvalifikāciju un pedagogu profesionālās kompetences pilnveides kārtību"**

Izdoti saskaņā ar [Izglītības likuma](https://m.likumi.lv/ta/id/50759-izglitibas-likums)  
[14. panta](https://m.likumi.lv/ta/id/50759-izglitibas-likums#p14) 13. un 32. punktu,

[48. panta](https://m.likumi.lv/ta/id/50759-izglitibas-likums#p48) pirmo daļu un

[Profesionālās izglītības likuma](https://m.likumi.lv/ta/id/20244-profesionalas-izglitibas-likums) [18. pantu](https://m.likumi.lv/ta/id/20244-profesionalas-izglitibas-likums#p18)

1. Izdarīt Ministru kabineta 2018. gada 11. septembra noteikumos Nr. 569 "Noteikumi par pedagogiem nepieciešamo izglītību un profesionālo kvalifikāciju un pedagogu profesionālās kompetences pilnveides kārtību" (Latvijas Vēstnesis, 2018, 182. nr.) šādus grozījumus:

1.1. izteikt 2.2. un 2.3. apakšpunktu šādā redakcijā:

"2.2. augstākā pedagoģiskā vai augstākā izglītība un sākumskolas vai sākumizglītības skolotāja vai pamatizglītības skolotāja kvalifikācija, pamatizglītības 1. klasē – arī pirmsskolas skolotāja kvalifikācija vai apgūta šo noteikumu 21.3. apakšpunktā minētā profesionālās kompetences pilnveides programma pirmsskolas saturā un didaktikā;

2.3. augstākā izglītība mācību priekšmetam atbilstošā zinātnes nozarē un skolotāja kvalifikācija vai apgūta šo noteikumu [21.3](https://m.likumi.lv/ta/id/301572#p21.3). apakšpunktā minētā profesionālās kompetences pilnveides programma, vai augstākās izglītības studiju programmas ietvaros apgūta ar pedagoģiju saistīta studiju programmas daļa vismaz divu kredītpunktu jeb vismaz 72 stundu apjomā;";

1.2. izteikt 4. punktu šādā redakcijā:

"4. Persona, kurai ir šajos noteikumos minētā pedagoģiskā izglītība, ir tiesīga īstenot citu mācību priekšmetu, ja viņa ir apguvusi vai gada laikā uzsākusi apgūt šo noteikumu 21.4. apakšpunktā noteikto profesionālās kompetences pilnveides programmu, vai šo noteikumu 21.1., 21.2. vai 21.3. apakšpunktā noteikto profesionālās kompetences pilnveides programmu vismaz 72 stundu apjomā, vai augstākās izglītības studiju programmas ietvaros apguvusi vai apgūst ar mācību priekšmetu saistītu studiju programmas daļu vismaz divu kredītpunktu jeb vismaz 72 stundu apjomā.";

1.3. izteikt 5.1. un 5.2. apakšpunktu šādā redakcijā:

"5.1. augstākā pedagoģiskā vai augstākā izglītība un pirmsskolas skolotāja kvalifikācija;

5.2. augstākā pedagoģiskā vai augstākā izglītība un sākumizglītības skolotāja kvalifikācija;";

1.4. papildināt noteikumus ar 5.1 punktu šādā redakcijā:

"5.1 Pirmsskolas pedagogs, kurš iegūst pirmsskolas skolotāja kvalifikāciju atbilstoši Latvijas kvalifikāciju ietvarstruktūras piektajam līmenim, un divus gadus pēc tās ieguves strādā skolotāja mentora vadībā.";

1.5. aizstāt 6. punkta ievaddaļā vārdu "skolotāju" ar vārdu "pedagogu";

1.6. izteikt 6.1., 6.2. un 6.3. apakšpunktu šādā redakcijā:

"6.1. augstākā izglītība un augstākā pedagoģiskā izglītība vai apgūta šo noteikumu 21.3. apakšpunktā noteiktā profesionālās kompetences pilnveides programma, vai augstākās izglītības studiju programmas ietvaros apgūta ar pedagoģiju vai mācību priekšmeta metodiku saistīta studiju programmas daļa vismaz divu kredītpunktu jeb vismaz 72 stundu apjomā;

6.2. trešā līmeņa profesionālā kvalifikācija un augstākā pedagoģiskā izglītība vai apgūta šo noteikumu 21.3. apakšpunktā noteiktā profesionālās kompetences pilnveides programma, vai augstākās izglītības studiju programmas ietvaros apgūta ar pedagoģiju vai mācību priekšmeta metodiku saistīta studiju programmas daļa vismaz divu kredītpunktu jeb vismaz 72 stundu apjomā;

6.3. Latvijas Amatniecības kameras piešķirta amatnieka kvalifikācija, kas atbilst meistara līmenim, vai augstākās izglītības studiju programmas ietvaros apgūta studiju programmas daļa vismaz četru kredītpunktu jeb 160 stundu apjomā un augstākā pedagoģiskā izglītība, vai apgūta šo noteikumu 21.3. apakšpunktā noteiktā profesionālās kompetences pilnveides programma, vai augstākās izglītības studiju programmas ietvaros apgūta ar pedagoģiju vai mācību priekšmeta metodiku saistīta studiju programmas daļa vismaz divu kredītpunktu jeb vismaz 72 stundu apjomā;";

1.7. izteikt 7. un 8. punktu šādā redakcijā:

"7. Par vispārējās, profesionālās un interešu izglītības pedagogu ir tiesīga strādāt persona, kura ieguvusi augstāko izglītību un studiju programmas ietvaros apguvusi mācību priekšmetam, modulim, interešu izglītības nodarbībai atbilstošu studiju programmas daļu sešu kredītpunktu jeb 240 stundu apjomā un kura apguvusi šo noteikumu 21.3. apakšpunktā noteikto profesionālās kompetences pilnveides programmu vai apgūst vai ir apguvusi izglītības programmu pedagoģijā, ja tās apjoms nav mazāks par 650 stundām un tā tiek īstenota divu gadu laikā līdztekus pedagoga darbam. Minētā izglītības programma pedagoģijā ir pielīdzināma šo noteikumu 21.3. apakšpunktā noteiktajai profesionālās kompetences pilnveides programmai.

8. Mācību priekšmetu vai moduli ir tiesīga īstenot arī persona, kura ieguvusi izglītību, kas atbilst vienai no šādām prasībām:

8.1. šo noteikumu 2., 6. vai 7. punktā minēto izglītību mācību priekšmetā vai moduļa daļā, ja moduli saturiski veido vairākas jomas;

8.2. šo noteikumu 2., 6. vai 7. punktā minēto izglītību mācību priekšmeta atbilstošajā jomā un studiju programmas ietvaros apguvusi ar attiecīgo mācību priekšmetu vai moduli saistītu studiju programmas daļu vismaz četru kredītpunktu jeb 160 stundu apjomā;

8.3. šo noteikumu 2., 6. vai 7. punktā minēto izglītību mācību priekšmeta atbilstošajā jomā un apguvusi vai apgūst šo noteikumu 21.1., 21.2. vai 21.3. apakšpunktā noteiktās profesionālās kompetences pilnveides programmas, kas saistītas ar attiecīgo mācību priekšmetu vai moduli, un to kopapjoms ir vismaz 72 stundas.";

1.8. izteikt 10. punktu šādā redakcijā:

"10. Par sociālo pedagogu ir tiesīga strādāt persona, kura ieguvusi augstāko pedagoģisko izglītību un sociālā pedagoga kvalifikāciju vai augstāko izglītību un sociālā darbinieka kvalifikāciju, ja studiju programmas ietvaros apgūta ar pedagoģiju saistīta studiju programmas daļa vismaz četru kredītpunktu jeb 160 stundu apjomā.";

1.9. izteikt 13. punktu šādā redakcijā:

"13. Par izglītības iestādes vadītāju, vadītāja vietnieku un izglītības metodiķi ir tiesīga strādāt persona, kuras izglītība atbilst vienai no šādām prasībām:

13.1. augstākā izglītība (izņemot pirmā līmeņa profesionālo augstāko izglītību) pedagoģijā vai izglītības zinātnēs;

13.2. augstākā izglītība (izņemot pirmā līmeņa profesionālo augstāko izglītību) un pedagoģiskā izglītība vai augstākās izglītības studiju programmas ietvaros apgūta ar pedagoģiju saistīta studiju programmas daļa vismaz divu kredītpunktu jeb vismaz 72 stundu apjomā;

13.3. augstākā izglītība (izņemot pirmā līmeņa profesionālo augstāko izglītību) un persona iegūst pedagoģisko izglītību vai apgūst šo noteikumu 21.3. apakšpunktā minēto profesionālās kompetences programmu pedagoģijā.";

1.10. papildināt II nodaļu ar 14.1 punktu šādā redakcijā:

"14.1 Par vispārējās un profesionālās izglītības pedagogu ir tiesīgs strādāt augstskolu un koledžu akadēmiskais personāls, kas ir ieguvis mācību priekšmetam vai modulim atbilstošu vismaz divu gadu pedagoģisko vai praktisko darba pieredzi.";

1.11. izteikt 18.2. apakšpunktu šādā redakcijā:

"18.2. izglītības saturs un didaktika (kompetencēs balstītas mācību stratēģijas un metožu izvēle, tai skaitā lasīt un rakstīt prasmes, domāšanas procesa, radošuma un inovāciju veicināšanai, didaktiskie modeļi, tradicionāls, multidisciplinārs un starpdisciplinārs mācību process, lietpratības jēdziens un caurviju prasmes, jauninājumi mācību priekšmetā un mācību jomas saturā un metodikā, informācijas un komunikācijas tehnoloģiju prasmes kvalitatīvi modernā izglītības vidē);";

1.12. papildināt noteikumus ar 19.1 punktu šādā redakcijā:

"19.1 Izglītības iestādes vadītājs, pamatojoties uz attiecīgu dokumentu, pedagoga profesionālās kompetences pilnveidē pilnā apjomā ieskaita pedagoga dalību Erasmus+ mācību mobilitātes un stratēģiskās partnerības programmās.";

1.13. papildināt noteikumus ar 27. un 28. punktu šādā redakcijā:

"27. Attiecībā uz personām, kuras ieceltas amatā līdz 2020. gada 30. novembrim, grozījumi šo noteikumu 13. punktā par izglītības iestādes vadītāja, vadītāja vietnieka un izglītības metodiķa izglītības atbilstību noteiktām prasībām piemērojami no 2024. gada 1. septembra.

28. Šo noteikumu 5.1 punktā minētās prasības attiecināmas uz personām, kuras uzsākušas darbu izglītības iestādē no 2020. gada 1. decembra."

2. Noteikumi stājas spēkā 2020. gada 1. decembrī.

Ministru prezidents A. K. Kariņš

Izglītības un zinātnes ministre I. Šuplinska